ᱵᱟᱱᱫᱤᱯᱩᱨᱟ ᱦᱚᱱᱚᱛ

ᱵᱟᱱᱫᱤᱯᱩᱨᱟ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱵᱟᱱᱫᱤᱯᱩᱨᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱠᱟᱱᱟ᱾ ᱟᱹᱰᱤ ᱢᱚᱡ ᱧᱮᱞᱟᱜ ᱱᱚᱣᱟ ᱵᱟᱱᱫᱤᱯᱩᱨᱟ ᱥᱚᱦᱚᱨ ᱟᱨᱮᱞ ᱛᱮ ᱯᱚᱴᱚᱢ ᱟᱠᱟᱱ ᱦᱟᱨᱢᱩᱠᱷ ᱵᱩᱨᱩ ᱟᱨ ᱩᱞᱟᱨ ᱞᱮᱠ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱥᱚᱦᱚᱨ ᱠᱷᱚᱱ ᱟᱹᱰᱤ ᱟᱭᱢᱟ ᱜᱚᱱᱢᱟᱱ ᱢᱟᱹᱱᱢᱤ ᱠᱚ ᱠᱟᱱᱟᱢ ᱟᱠᱟᱱᱟ᱾ ᱑᱙᱔᱗ ᱥᱮᱨᱢᱟ ᱞᱟᱦᱟ ᱱᱚᱣᱟ ᱥᱚᱦᱚᱨ ᱠᱟᱹᱥᱢᱤᱨ ᱨᱮᱱᱟᱜ ᱵᱮᱯᱟᱨ ᱟᱨ ᱥᱮᱪᱮᱫ ᱛᱟᱞᱢᱟ ᱛᱟᱦᱮ ᱠᱟᱱᱟ᱾ ᱵᱟᱱᱫᱤᱯᱩᱨᱟ ᱨᱮᱜᱮ ᱢᱟᱨᱟᱝ ᱱᱟᱜᱟᱢᱤᱭᱟᱹ ᱦᱟᱥᱟᱱ ᱠᱷᱳᱭᱨᱦᱟᱢᱤ ᱮ ᱠᱟᱱᱟᱢ ᱞᱮᱱᱟ᱾ ᱵᱟᱱᱫᱤᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱠᱩᱯᱣᱟᱲᱟ ᱦᱚᱱᱚᱛ, ᱠᱚᱧᱮ ᱥᱮᱫ ᱵᱟᱨᱟᱢᱩᱞᱟ ᱦᱚᱱᱚᱛ, ᱥᱟᱢᱟᱝ ᱥᱮᱫ 
ᱞᱟᱫᱟᱠᱷ ᱨᱮᱱᱟᱜ ᱠᱟᱨᱜᱤᱞ ᱦᱚᱱᱚᱛ ᱢᱮᱱᱟᱜᱼᱟ᱾ ᱱᱚᱣᱟ ᱦᱚᱱᱚᱛ ᱓᱙᱘ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱟᱨ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱥᱚᱢᱟᱱ ᱓᱙᱒,᱒᱓᱒ ᱜᱟᱱ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱵᱟᱱᱫᱤᱯᱩᱨᱟ ᱦᱚᱱᱚᱛ ᱮᱭᱟᱭ ᱜᱚᱴᱟᱝ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ, ᱱᱚᱣᱟ ᱠᱚ ᱫᱚ ᱺ ᱟᱡᱟᱥ, ᱟᱞᱳᱥᱟ, ᱵᱟᱱᱫᱤᱯᱩᱨᱟ, ᱥᱩᱢᱵᱟᱞ, ᱦᱟᱡᱤᱱ, ᱜᱩᱨᱮᱡᱽ ᱟᱨ ᱛᱩᱞᱟᱭᱞ᱾ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ, ᱜᱩᱨᱮᱡᱽ, ᱵᱟᱱᱫᱤᱯᱩᱨᱟ ᱟᱨ ᱥᱳᱱᱟᱣᱟᱨᱤ᱾ ᱱᱚᱣᱟ ᱠᱚ ᱥᱟᱱᱟᱢ ᱜᱮ ᱵᱟᱨᱟᱢᱩᱞᱟ ᱞᱳᱠ ᱥᱚᱵᱷᱟ ᱛᱟᱞᱢᱟ ᱨᱮᱱᱟᱜ ᱴᱚᱴᱷᱟ ᱠᱟᱱᱟ᱾ ᱦᱚᱱᱚᱛ ᱜᱮᱞᱵᱟᱨ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ ᱺ ᱟᱞᱳᱥᱟ, ᱟᱨᱤᱱ, ᱵᱟᱠᱛᱳᱨ, ᱵᱟᱱᱫᱤᱯᱩᱨᱟ, ᱵᱳᱱᱠᱳᱛ, ᱜᱟᱱᱟᱥᱛᱟᱱ, ᱜᱩᱨᱮᱡᱽ, ᱦᱟᱡᱤᱱ, ᱱᱟᱭᱫᱷᱟᱭ, ᱱᱳᱣᱜᱟᱢ, ᱥᱩᱢᱵᱟᱞ ᱟᱨ ᱛᱩᱞᱟᱤᱞ᱾

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱵᱟᱱᱫᱤᱯᱩᱨᱟ ᱨᱮ ᱞᱮᱠᱷᱟᱜᱩᱴ ᱓᱙᱒,᱒᱓᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱦᱚᱲᱮᱞ ᱫᱚ ᱟᱹᱰᱤ ᱜᱟᱱ ᱢᱟᱞᱫᱤᱯ ᱫᱤᱥᱚᱢ ᱨᱮᱱ ᱫᱤᱥᱣᱟᱹ ᱥᱚᱢᱟᱱ᱾ ᱦᱚᱲᱞᱮᱠᱷᱟ ᱡᱚᱠᱷᱟ ᱥᱮᱫ ᱛᱮ ᱱᱚᱣᱟ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱖᱔᱐  ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱖᱑ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱵᱟᱱᱫᱤᱯᱩᱨᱟ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱑,᱑᱑᱗ ᱜᱚᱴᱟᱝ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱒,᱘᱙᱐/ ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱟᱱ ᱒᱐᱑᱑ ᱥᱮᱨᱢᱟ ᱨᱮ ᱦᱚᱲᱮᱞ ᱩᱛᱷᱱᱟᱹᱣ ᱨᱮᱢ ᱒᱖.᱓᱑% ᱾ ᱵᱟᱱᱫᱤᱯᱩᱨᱟ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱑᱑ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱗.᱘᱒% ᱾

ᱚᱛᱱᱚᱜ
ᱠᱟᱹᱣᱰᱤᱟᱹᱨᱤ
ᱵᱟᱱᱫᱤᱯᱩᱨᱟ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱵᱮᱝᱠ ᱢᱮᱱᱟᱜ ᱟᱠᱟᱫᱟ᱾

ᱧᱮᱞ ᱡᱚᱝ ᱡᱟᱜᱟ
ᱩᱞᱟᱨ ᱞᱮᱠ
ᱩᱞᱟᱨ ᱞᱮᱠ ᱵᱟᱱᱫᱤᱯᱩᱨᱟ ᱨᱮᱱᱟᱜ ᱢᱟᱨᱟᱝ ᱩᱛᱟᱹᱨ ᱞᱮᱠ ᱠᱟᱱᱟ᱾
ᱱᱤᱥᱟᱛ ᱯᱟᱨᱠ
ᱧᱩᱛᱩᱢᱟᱱ ᱱᱚᱣᱟ ᱱᱤᱥᱟᱛ ᱯᱟᱨᱠ ᱑᱙᱕᱔ ᱥᱮᱨᱢᱟ ᱨᱮ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱ ᱢᱚᱱᱛᱤᱨᱤ ᱵᱟᱠᱷᱥᱤ ᱜᱩᱞᱟᱢ ᱢᱩᱦᱟᱢᱢᱚᱫ ᱟᱜ ᱥᱟᱥᱚᱱᱤᱭᱟᱹ ᱚᱠᱛᱚ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ᱾
ᱪᱳᱛᱟ ᱟᱢᱟᱨᱱᱟᱛᱷ

ᱥᱮᱪᱮᱫ
ᱵᱟᱱᱫᱤᱯᱩᱨᱟ ᱦᱚᱱᱚᱛ ᱨᱮᱱ ᱛᱷᱚᱨᱟ ᱜᱟᱱ ᱵᱤᱨᱫᱟᱹᱜᱟᱲ ᱟᱨ ᱥᱮᱪᱮᱫ ᱟᱥᱲᱟ ᱠᱚ ᱢᱮᱱᱟᱜᱼᱟ ᱡᱟᱦᱟ ᱠᱷᱚᱱ ᱦᱚᱱᱚᱛ ᱨᱮᱱ ᱯᱟᱹᱴᱷᱹᱣᱟᱹ ᱠᱚ ᱥᱮᱪᱮᱫ ᱮᱢ ᱦᱩᱭᱩᱜ ᱠᱟᱱᱟ᱾

 ᱥᱚᱨᱠᱟᱨ ᱮᱱᱮᱢ ᱠᱚᱲᱟ ᱩᱥᱩᱞ ᱟᱥᱲᱟ ᱠᱟᱞᱳᱥᱟ
 ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ 
 ᱟᱞ-ᱱᱳᱨ ᱠᱚᱞᱮᱡᱽ ᱚᱯᱷ ᱮᱰᱩᱠᱮᱥᱟᱱ ᱢᱳᱰᱟᱨ
 ᱢᱮᱦᱮᱵᱩᱵᱩᱞ ᱟᱞᱟᱢ ᱠᱚᱞᱮᱡᱽ ᱟᱯᱷ ᱮᱰᱩᱠᱮᱥᱟᱱ
 ᱵᱟᱱᱜ ᱥᱚᱨᱠᱟᱨᱤ ᱩᱥᱩᱞ ᱟᱥᱲᱟ
 ᱠᱟᱡᱤᱯᱳᱨᱟ ᱵᱟᱱᱫᱤᱯᱩᱨᱟ ᱥᱚᱨᱠᱟᱨᱤ ᱩᱥᱩᱞ ᱟᱥᱲᱟ
 ᱠᱟᱡᱤᱯᱳᱨᱟ ᱣᱟᱛᱟᱯᱳᱨᱟ ᱢᱩᱥᱞᱤᱢ ᱢᱚᱰᱮᱞ ᱟᱥᱲᱟ
 ᱥᱚᱨᱠᱟᱨᱤ ᱮᱭᱤᱪᱮᱢ ᱰᱩᱜᱽᱨᱤ ᱠᱚᱞᱮᱡᱽ
 ᱟᱭᱛᱷᱢᱩᱞᱞᱟ ᱟᱨᱢᱤ ᱜᱩᱰ ᱣᱤᱞ ᱥᱠᱩᱞ
 ᱥᱟᱦᱮᱱ ᱠᱚᱞᱮᱡᱽ ᱚᱯᱷ ᱮᱰᱩᱠᱮᱥᱟᱱ
 ᱥᱚᱨᱠᱟᱨ ᱩᱥᱩᱞ ᱛᱟᱞᱟᱢᱟ ᱟᱥᱲᱟ ᱱᱟᱫᱤᱦᱟᱞ
 ᱟᱞᱳᱥᱟ ᱥᱚᱨᱠᱟᱨᱤ ᱩᱥᱩᱞ ᱛᱟᱞᱢᱟ ᱟᱥᱲᱟ
 ᱟᱨᱟᱜᱟᱢ ᱥᱚᱨᱠᱟᱨᱤ ᱩᱥᱩᱞ ᱛᱟᱞᱢᱟ ᱟᱥᱲᱟ
 ᱢᱟᱱᱛᱨᱤᱜᱟᱢ ᱥᱚᱨᱠᱟᱨᱤ ᱩᱥᱩᱞ ᱛᱟᱞᱢᱟ ᱟᱥᱲᱟ
 ᱵᱳᱱᱟᱠᱳᱛ ᱥᱚᱨᱠᱟᱨᱤ ᱩᱥᱩᱞ ᱛᱟᱞᱢᱟ ᱟᱥᱲᱟ
 ᱤᱜᱽᱞᱮᱴ ᱯᱟᱵᱞᱤᱠ ᱥᱠᱩᱞ ᱯᱞᱟᱱ 
 ᱮᱥᱮᱢᱮᱥ ᱤᱥᱞᱟᱢᱤᱭᱟ ᱢᱚᱰᱟᱨ ᱩᱥᱩᱞ ᱛᱟᱞᱢᱟ ᱟᱥᱲᱟ , ᱜᱟᱨᱳᱨᱟ

ᱟᱨᱦᱚ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ
ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

ᱥᱟᱹᱠᱷᱭᱟᱹᱛ